Partiet seks nåværende representanter ble alle seks foreslått på topp seks i den opprinnelige innstillingen fra nominasjonskomiteen. Etter at den første innstillingen ble offentliggjort ble det kritisert at Arbeidernes Ungdomsfylking (AUF) og «Utøya-generasjonen» ikke var representert før på 10.- og 11.-plass på listen med Prableen Kaur og Oslo AUFs leder Vegard Grøslie Wennesland. Disse ble i et nytt forslag etter andre runde fra nominasjonskomiteen flyttet opp til 8.- og 9.-plass, på bekostning av Marit Nybakk og Truls Wickholm. Nybakk møtte første gang i 1986 og var på dette tidspunkt en av de lengstsittende på Stortinget.